
Skupština Društva Vodovod i kanalizacija d.o.o., Gažanski trg 8, Karlovac temeljem članka 18. Društvenog ugovora Vodovod i kanalizacija d.o.o. za javnu vodoopskrbu i odvodnju i Odluke br. 5-775-0004 od 01.04.2026. godine, u skladu sa odredbama članka 423. Zakona o trgovačkim društvima (NN br. 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/2022, 114/2022, 18/2023, 130/2023 i 136/2024) raspisuje 

J A V N I  N A T J E Č A J
za izbor i imenovanje zamjenika direktora Društva

Pozivaju se poslovno sposobne fizičke osobe na podnošenje prijava za imenovanje zamjenika direktora Društva, ukoliko pored uvjeta propisanih Zakonom o trgovačkim društvima, ispunjavaju slijedeće uvjete:
· završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja tehničkih, društvenih, prirodnih i biotehničkih ili biomedicinskih znanosti na kojem je stekao minimalno 300 ECTS bodova,
· najmanje 8 godina radnog iskustva u struci od toga najmanje 4 godine upravljanja složenim organizacijskim strukturama ili najmanje 8 godina radnog iskustva u struci od toga najmanje 4 godine na mjestu osobe ovlaštene za zastupanje pravne osobe,
· da ponudi najbolji prijedlog programa rada za mandatno razdoblje.

Kandidati koji se pozivaju na pravo prednosti temeljem Zakona o hrvatskim braniteljima iz domovinskog rata i članovima njihovih obitelji (NN 121/17, 98/19, 84/21 i 156/23) dužni su pored dokaza o ispunjavanju gore navedenih uvjeta dostaviti i sve dokaze iz čl. 103. citiranog Zakona. Dokazi potrebni za ostvarivanje prava prednosti pri zapošljavanju objavljeni su na internet stranici Ministarstva hrvatskih branitelja RH Ministarstvo hrvatskih branitelja – Zapošljavanje.

Kandidati koji se pozivaju na pravo prednosti temeljem Zakona o civilnim stradalnicima iz Domovinskog rata (NN  84/21 i 13/26) dužni su pored dokaza o ispunjavanju gore navedenih uvjeta dostaviti i sve dokaze iz čl. 49. citiranog Zakona.
Dokazi potrebni za ostvarivanje prava prednosti pri zapošljavanju objavljeni su na internet stranici Ministarstva hrvatskih branitelja RH Ministarstvo hrvatskih branitelja – Zapošljavanje.

Na natječaj se mogu javiti kandidati za koje ne postoje okolnosti iz članka 239. stavka 2. Zakona o trgovačkim društvima: 
· da kandidat nije kažnjen za kazneno djelo pranja novca, financiranje terorizma, zlouporabe povjerenja u gospodarskom poslovanju, prijevare u gospodarskom poslovanju, prouzročenje stečaja, pogodovanja vjerovnika ili povrede obveze vođenja trgovačkih i poslovnih knjiga iz Kaznenog zakona Republike Hrvatske ili ranije važeća kaznena djela zlouporabe stečaja i zlouporabe u postupu stečaja, i to za vrijeme dok traju pravne posljedice osude kao i kojoj je uvedena međunarodna mjera ograničavanja raspolaganja imovinom, dok je takva mjera na snazi, 
· da kandidat nije kažnjen za kazneno djelo neke druge države koje po svojim bitnim obilježjima odgovara kaznenim djelima iz alineje 1,
· da protiv kandidata nije izrečena mjera sigurnosti zabrane obavljanja zanimanja koje je u potpunosti ili djelomično obuhvaćeno predmetom poslovanja društva za vrijeme dok traje ta zabrana,
· da kandidatu u drugoj državi nije zabranjeno obavljanje zanimanja koje je u potpunosti ili djelomično obuhvaćeno predmetom poslovanja društva za vrijeme trajanja zabrane.

U prijavi na javni natječaj potrebno je navesti osobne podatke podnositelja prijave (osobno ime i prezime, datum i mjesto rođenja, adresa stanovanja, broj telefona/mobitela, adresu elektroničke pošte).

Prijavu je potrebno vlastoručno potpisati.
Uz vlastoručno potpisanu prijavu na natječaj, kandidati za zamjenika direktora Društva dužni su dostaviti:

· Životopis u kojem će se u skladu s dostavljenim dokazima obrazložiti ispunjavanje uvjeta iz javnog natječaja, 
· Dokaz o odgovarajućem stupnju obrazovanja (preslika diplome), 
· Dokaz o dosadašnjem radnom iskustvu - potvrda o podacima evidentiranim u bazi podataka Hrvatskog zavoda za mirovinsko osiguranje (HZMO), 
· Dokaz o upravljanju složenim organizacijskim strukturama, odnosno obavljanju poslova osobe ovlaštene za zastupanje pravne osobe (dokaz o obavljanju poslova na radnom mjestu koje zahtjeva rukovodeće i organizacijske sposobnosti – preslika rješenja, ugovora o radu, rješenja o rasporedu ili potvrda poslodavca da je obavljao takve poslove), 
· Dokaz o državljanstvu (preslika osobne iskaznice, putovnice ili domovnice), 
· Izjavu ovjerenu kod javnog bilježnika pod kaznenom i materijalnom odgovornošću o nepostojanju okolnosti iz članka 239. stavka 2. Zakona o trgovačkim društvima, 
· Uvjerenje nadležnog suda da se protiv podnositelja prijave ne vodi kazneni postupak (ne starije od 6 mjeseci), 
· Kandidatov program rada za mandatno razdoblje.

Zamjenika direktora Društva imenuje Skupština na mandat od četiri godine, te se sklapa ugovor o radu na određeno vrijeme. Nakon isteka punog mandata zamjenik direktora ima pravo sklapanja ugovora o radu na neodređeno vrijeme na odgovarajuće poslove u okviru stručne osposobljenosti.

Na javni natječaj mogu se javiti osobe oba spola. 

Javni natječaj za izbor zamjenika direktora Društva bit će objavljen u Večernjem listu i na mrežnim stranicama Društva www.vik-ka.hr dana 09. listopada 2026. godine. 

Urednom prijavom smatra se prijava koja sadrži svu traženu dokumentaciju navedenu u ovom natječaju. 

Osoba koja nije podnijela pravodobnu i urednu prijavu na natječaj neće se smatrati kandidatom prijavljenim na natječaj. 

O rezultatima izbora kandidati će biti pisano obaviješteni u roku od 30 dana od dana isteka roka za podnošenja prijava. 

Riječi i pojmovi korišteni u javnom natječaju, koji imaju rodno značenje, odnose se jednako na muški i ženski rod, bez obzira na to jesu li korišteni u muškom ili ženskom rodu. 

Prijava s dokazima o ispunjavanja uvjeta podnosi se neposredno ili poštom u roku od 8 dana od dana objave natječaja. 

Prijavu dostaviti na: VODOVOD I KANALIZACIJA d.o.o., Karlovac Gažanski trg 8, s naznakom „Prijava na javni natječaj za zamjenika direktora Društva – ne otvarati“.

Vodovod i kanalizacija d.o.o. Karlovac zadržava pravo poništiti javni natječaj u bilo kojem trenutku ne navodeći razloge poništenja.




Predsjednik Skupštine:

Damir Mandić, dipl.teol.

